ෆෙඩ්රික් ෆොක්ස් නමැති හිස් පළඳනා නිර්මාණ ශිල්පියා ද 60 දශකයේ අග භාගයේදී හිස් පළඳනා නිර්මාණය කළේය. ඉන්පසු 1990 ගණන් වනවිට එම තනතුර හිමි වූයේ පිලිප් සමර්විල්ටය. ඔහු සිය නිර්මාණ උදෙසා භාවිත කළේ හොඳම අමුද්‍රව්‍යයි. එමෙන්ම එම හිස් පළඳනා ලස්සන හා සරල ඒවා විය. 2003 වසරේදී යෙදී තිබුණු දෙවැනි එළිසබෙත් රැජිනගේ රාජාභිෂේකයේ 50 වැනි සංවත්සරය නිමිත්තෙන් ඇගේ හිස් පළඳනා සහ අත්බෑග් විලාසිතා කෙන්සින්ටන් මාලිගයේදී ප‍්‍රදර්ශනය කෙරිණි. රාජකීයයෙකු පරිහරණය කළ විලාසිතා ප‍්‍රදර්ශනය කෙරුණු පළමු අවස්ථාව එයයි. එම හිස් පළඳනා එහිදී ප‍්‍රදර්ශනය කෙරුණේ කලා කෘති වශයෙනි. ළමා වියේ හා තරුණ වියේ කිහිපයක් ඇතුළුව එහිදී හිස් පළඳනා 100කටත් අධික සංඛ්‍යාවක් ප‍්‍රදර්ශනය කෙරිණි. ඉතිහාසගත අවස්ථාවලදී ඇය පැළඳි ඇඳුම් ආදී ඇඳුම් 75ක් මෙහිදී දැකගන්නට ලැබිණි. ඇගේ ප‍්‍රියතම ඇඳුම් දෙකක් වූ රාජාභිෂේකයට ඇඳි ඇඳුම හා ඇගේ රාජකීය විවාහයට ඇඳි ගවුම පමණක් නොව, ඇගේ පියා වූ හයවැනි ජෝර්ජ් රජුගේ රාජාභිෂේකයට පැළඳි ඇඳුමත් මෙහි ප‍්‍රදර්ශනයට තබා තිබිණි.
ෆෙඩ්රික් හිස් පළදනා නිර්මාණය කළේ කුමන කාලයේද
60 දශකයේ අග